Augas de Frádegas, Santa Mariña do Castro de Amarante, Antas de Ulla

Augas de Frádegas (á espera da oficialización da forma As Augas de Frádegas) é un lugar da parroquia de Santa Mariña do Castro de Amarante no concello lugués de Antas de Ulla na comarca da Ulloa. Forma un único núcleo xunto con Frádegas (Pidre, Palas de Rei).

Toponimia
O topónimo Augas de Frádegas ten dous elementos. Augas débese á construción dun balneario xunto á desembocadura do rego de Frádegas no río Ulla. A voz Frádegas deriva do latín , referido a unha fragua, lugar onde se traballa o ferro.

 Patrimonio 
Consérvanse os restos do balneario, construído a partir de 1890, e dun amplo muíño. O edificio, de dous andares cun patio interior, acollía na planta baixa a fonte e as salas de baños, e no primeiro andar as instalacións hostaleiras. O conxunto complétase cunha capela e outras construcións auxiliares en ruínas, todas de cachotaría. As augas, que abrollan entre unhas rochas na parte esquerda do río a 18 °C cun caudal de 40 l/min, están indicadas para o aparello dixestivo, o fígado, reuma e pel.

 Lugares e parroquias 
 Lugares de Santa Mariña do Castro de Amarante 

 Parroquias de Antas de Ulla 

 Notas 

 Véxase tamén 
 Outros artigos 
 Lugares de Antas de Ulla

Categoría:Lugares de Antas de Ulla
Categoría:Topónimos galegos con etimoloxía
Categoría:Lugares divididos entre dous concellos
Categoría:Topónimos pendentes de modificar no Nomenclátor